stanford-oval/wikipedia huggingface dataset:
Inka Grings

Inka Grings
Inka Grings (s. 31. lokakuuta 1978 Düsseldorf) on saksalainen jalkapalloilija ja jalkapallovalmentaja. Hän pelasi hyökkääjänä ja siirtyi valmennustehtäviin vuonna 2014.
Grings edusti vuodesta 1995 alkaen pitkään Bundesliiga-joukkue FCR 2001 Duisburgia. Aiemmin hän pelasi Garather SV:ssa ja TSV Eller 04:ssa. Grings voitti Duisburgissa Saksan mestaruuden 2000, Saksan cupin 1998, 2009 ja 2010 sekä naisten UEFA Cupin 2009. Hän oli kuudesti Bundesliigan paras maalintekijä ja teki vuoden 2011 alussa jo uransa 350. Bundesliiga-maalin.  Kesällä 2012 Grings siirtyi sveitsiläiseen FC Zürichiin. Myöhemmin hän edusti vielä yhdysvaltalaista Chicago Red Starsia sekä 1. FC Kölniä.
Grings debytoi Saksan maajoukkueessa 1996 ja pelasi 96 maaottelua, joissa hän teki 64 maalia. Grings on voittanut maajoukkueessa Euroopan-mestaruuden vuosina 2005 ja 2009. Hän oli molempien kisojen paras maalintekijä ja 2009 Grings valittiin myös turnauksen parhaaksi pelaajaksi. Hän teki turnauksessa kuusi maalia, joista kaksi loppuottelussa. Grings on saavuttanut myös olympiapronssia vuonna 2000.
Grings valittiin Saksan parhaaksi naispelaajaksi kausina 1998–1999, 2008–2009, 2009–2010. Hän voitti Bundesliigan maalikuninkuuden kausina 1998–1999 (25 maalia), 1999–2000 (38 maalia), 2002–2003 (20 maalia), 2007–2008 (26 maalia), 2008–2009 (28 maalia) ja 2009–2010 (25 maalia).
Grings on valmentanut saksalaisten MSV Duisburgin ja SV 19 Straelenin joukkueita, ja Sveitsissä hän valmensi FC Zürichiä. Hän aloitti tammikuussa 2023 Sveitsin naisten maajoukkueen päävalmentajana.
Aiheesta muualla

Kuvia tai muita tiedostoja aiheesta Inka Grings Wikimedia Commonsissa
Saksan joukkue – Jalkapallon naisten EM-kilpailut 2009
1 Angerer |
2 Stegemann |
3 Bartusiak |
4 Peter |
5 Krahn |
6 Laudehr |
7 Behringer |
8 Grings |
9 Prinz |
10 Bresonik |
11 Mittag |
12 Holl |
13 Okoyino |
14 Kulig |
15 Fuss |
16 Müller |
17 Hingst |
18 Garefrekes |
19 Bajramaj |
20 Zietz |
21 Weiß |
22 Schmidt |
Valmentaja Neid
Saksan joukkue – Jalkapallon naisten MM-kilpailut 2011
1 Angerer |
2 Schmidt |
3 Bartusiak |
4 Peter |
5 Krahn |
6 Laudehr |
7 Behringer |
8 Grings |
9 Prinz |
10 Bresonik |
11 Popp |
12 Holl |
13 Šašić |
14 Kulig |
15 Faißt |
16 Müller |
17 Hingst |
18 Garefrekes |
19 Bajramaj |
20 Goeßling |
21 Schult |
Valmentaja Neid
Irlannin sisällissota

Irlannin sisällissota käytiin 28. kesäkuuta 1922 – 24. toukokuuta 1923 vasta muodostetussa Irlannin vapaavaltiossa. Sodassa olivat vastakkain Michael Collinsin johtama vapaavaltion hallitus ja Britannian kanssa solmitun vapaavaltiosopimuksen vastustajat, joita johti Éamon de Valera. Viimeksi mainitut eivät hyväksyneet Ulsterin jäämistä Britannian hallintaan eivätkä vapaavaltion muodollista sidettä Britanniaan. Sodassa kuoli enemmän ihmisiä kuin sitä edeltäneissä Irlannin itsenäisyystaisteluissa.[lähde? ]
Sodan kulku

Itsenäisyystaisteluiden rauhansopimuksen mukaan Irlannin vapaavaltio, jonka muodostivat eteläiset 26 kreivikuntaa, sai samantasoisen itsenäisyyden kuin Australia ja Kanada. Parlamentin piti edelleen vannoa uskollisuutta Britannian monarkille, ja britit saivat pitää kolme laivastotukikohtaa Irlannin vapaavaltion alueella. Sopimus hyväksyttiin täpärästi parlamentissa, mutta presidentti de Valera ja kaksi ministeriä erosivat protestiksi. Sopimuksen allekirjoittajat perustivat väliaikaishallituksen Michael Collinsin ja Arthur Griffithin johdolla.
Sotaan johti IRA:n hajoaminen sopimuksen puolustajiin (pro-treaty) ja vastustajiin (anti-treaty) eli tasavaltalaisiin. Vastustajat valtasivat huhtikuussa 1922 Dublinissa sijaitsevan Four Courts -oikeustalon. Kymmenen päivää myöhemmin IRA surmasi brittiläisen sotamarsalkka Henry Wilsonin Lontoossa. Britit syyttivät teosta Four Courtsin valtaajia ja uhkasivat käyttävänsä Irlannissa olevia brittisotilaita. Collins määräsi tämän jälkeen joukot antautumaan, mutta nämä eivät suostuneet. Collins hyökkäsi Four Courtsiin briteiltä lainaamallaan tykistöllä, mistä alkoi Dublinin taistelu. Tämän jälkeen kaikki IRA:n joukot joutuivat valitsemaan puolensa.
Sopimuksen puolustajat katsoivat tukevansa parlamentin hyväksymää laillista sopimusta ja pitivät vastustajia kapinallisina, ”irregulars”. Vastustajat sanoivat sopimuksen olevan brittien sanelua ja kutsuivat puolustajia miehittäjiä mielisteleväksi sotilasjuntaksi. Éamon de Valera liittyi vastustajiin aluksi tavallisena vapaaehtoisena, mutta perusti lokakuussa 1922 tasavallan hallituksen vaihtoehtona vapaavaltiolle.
Collinsin johtamat sopimusta tukevat joukot valtasivat Dublinin viikon kestäneiden taisteluiden jälkeen ja etenivät myös muualla Irlannissa briteiltä saatujen aseiden turvin. Elokuussa 1922 sopimuksen puolustajat olivat voittaneet varsinaisen sisällissodan. Vihamielisyydet kuitenkin jatkuivat sissisodan muodossa. Sopimusta vastustanut IRA:n osa ei luovuttanut aseitaan eikä hajonnut. Osa sopimuksen vastustajista liittyi De Valeran muodostamaan Fianna Fáil -puolueeseen ja lähti politiikkaan.
Sodassa kuolleiden lukumäärästä on ollut monenlaisia arvioita. Sopimuksen puolustajia kuoli eri arvioiden mukaan 540–800, tasavaltalaisia ”paljon enemmän”. Lisäksi tuhansia tasavaltalaisia oli pidätettyinä ja vangittuina.
Aiheesta muualla

Kuvia tai muita tiedostoja aiheesta Irlannin sisällissota Wikimedia Commonsissa
Hässleholm

| Hässleholm |
| --- | --- |
 Hässleholmin kulttuuritalo.
 Hässleholm
 Koordinaatit: 56°9′28″N, 13°45′50″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Hässleholmin kunta
Pinta-ala:  
 – Maa:  12,03 km²
Väkiluku:  18 500
 – Väestötiheys:  1 537,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hässleholm on samannimisen Hässleholmin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 18 500 asukasta.
Hässleholm oli 1970-luvun alun kuntauudistukseen asti kaupunki.
Media

Sanomalehti Norra Skåne ilmestyy kuudesti viikossa.
Väestönkehitys

| Hässleholmin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 13 356 | 13 356 |
| 1965 | 1965 |    | 15 772 | 15 772 |
| 1970 | 1970 |    | 16 984 | 16 984 |
| 1975 | 1975 |    | 16 813 | 16 813 |
| 1980 | 1980 |    | 16 106 | 16 106 |
| 1990 | 1990 |    | 16 507 | 16 507 |
| 1995 | 1995 |    | 17 472 | 17 472 |
| 2000 | 2000 |    | 17 289 | 17 289 |
| 2005 | 2005 |    | 17 730 | 17 730 |
| 2010 | 2010 |    | 18 500 | 18 500 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Irlannin ralli 2009

|  Irlannin ralli 2009 |
| --- | --- |
 1. osakilpailu 12 osakilpailusta kaudella 2009. 
Ajankohta:  30. tammikuuta.–1. helmikuuta 2009
Pituus:  19 erikoiskoetta


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Daniel Sordo  Marc Martí  (Citroën World Rally Team)
Kolmas:   Mikko Hirvonen  Jarmo Lehtinen  (Ford World Rally Team)
Irlannin ralli 2009 (virallisesti 4. Rally Ireland) oli Rallin MM-sarjan kauden 2009 ensimmäinen osakilpailu, joka ajettiin 30. tammikuuta.–1. helmikuuta 2009. Kilpailussa oli 19 erikoiskoetta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 2:48.25,7 |  | 10 |
| 2. |  Daniel Sordo |  Marc Martí | Citroën C4 WRC | 2:49.53,6 | +1.27,9 | 8 |
| 3. |  Mikko Hirvonen |  Jarmo Lehtinen | Ford Focus RS WRC 08 | 2:50.33,5 | +2.07,8 | 6 |
| 4. |  Henning Solberg |  Cato Menkerud | Ford Focus RS WRC 08 | 2:54.58,1 | +6.32,4 | 5 |
| 5. |  Chris Atkinson |  Stéphane Prévot | Citroën C4 WRC | 2:56.17,6 | +7.51,9 | 4 |
| 6. |  Sébastien Ogier |  Julien Ingrassia | Citroën C4 WRC | 2:59.09,7 | +10.44,0 | 3 |
| 7. |  Matthew Wilson |  Scott Martin | Ford Focus RS WRC 08 | 2:59.49,5 | +11.23,8 | 2 |
| 8. |  Khalid Al Qassimi |  Michael Orr | Ford Focus RS WRC 08 | 3:02.33,6 | +14.07,9 | 1 |
Lähde:
Muuta

Chris Atkinsonin, Sébastien Ogierin ja Conrad Rautenbachin ensimmäinen kilpailu Citroën Juniorilla.
Citroën Juniorin ensimmäinen kilpailu.
Khalid Al Qassimin ensimmäinen piste.
Jacques Brel is Alive and Well and Living in Paris

Jacques Brel is Alive and Well and Living in Paris on yhdysvaltalainen off-Broadway-teatterirevyy belgialaisen Jacques Brelin lauluista. Se sai kantaesityksensä vuonna 1968, ja sitä esitettiin samassa Village Gate -teatterissa peräti 1 847 kertaa. Esityksen kirjoittivat Mort Shuman ja Eric Blau, ja alkuperäistuotannon kapellimestarina oli Wolfgang Knittel ja ohjaajana Moni Yakim. Revyy tuotettiin monissa muissakin maissa ja aloitti osaltaan Brelin laulujen suosion kasvun myös ranskankielisten maiden ulkopuolella.
Vuonna 1975 tuotiin ensi-iltaan samanniminen ranskalais-kanadalainen musikaalielokuva, jonka käsikirjoituksen laati Eric Blau. Sitä ei ole nähty Suomessa.
Revyystä tehtiin 1980-luvun alussa myös suomenkielinen tuotanto Laulusi elää, Brel. Se sai kantaesityksensä Helsingin kaupunginteatterissa syyskuussa 1983 ja kuukautta myöhemmin ruotsinkielisenä versiona Svenska Teaternissa nimellä Jacques Brel lever än. Kaupunginteatterissa se sai 125 esityksellä yhteensä 35 282 katsojaa ja Svenska Teaternissa 40 esityksellä 3 454 katsojaa. Revyytä esitettiin 1990-luvulla myös Varkauden, Lahden, Kokkolan ja Kajaanin kaupunginteattereissa sekä Tampereen Työväen Teatterissa. Ruotsinkielinen versio tuotiin Wasa Teaterin näyttämölle vuonna 1987 nimellä Jacques Brel i vårt hjärta.
Helsingin kaupunginteatterin esityksen pohjalta julkaistiin vuonna 1984 samanniminen musiikkialbumi, jossa revyyn lauluja esittävät Susanna Haavisto, Saara Pakkasvirta, Harri Rantanen ja Markku Riikonen. Laulut on suomentanut Liisa Ryömä.
Turenskoje (järvi Pihkovan alueella)

| Turenskoje Туренское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°16′24″N, 27°53′53″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tšorjanan valuma-alue
Laskujoki:  ei ole 
Mittaustietoja
Pituus:  1,1 km 
Leveys:  0,66 km 
Pinta-ala:  56 ha  
Tilavuus:  0,0017 km³ 
Keskisyvyys:  3 m 
Suurin syvyys:  5,5 m 
Valuma-alue:  9,9 km² 
Saaria:  ei saaria 
 fiTurenskoje 
Turenskoje (ven. Туренское) on järvi Luoteis-Venäjällä Pihkovan alueen Outovan piirissä.
Maantietoa

Järvi on 1,1 kilometriä pitkä, 650 metriä leveä ja sen pinta-ala on 56 hehtaaria. Sen muoto on pyöreä eikä siinä ole niemiä tai saaria. Järven keskisyvyys on 3,0 metriä ja sen syvänteessä on 5,5 metriä vettä. Sitä ympäröi laaja lähes puuton suoalue keskellä suurta asumatonta aluetta.
Luontoarvoja

Järvessä elää ainakin hauki, särki, ahven, ruutana ja mutakala. Järvessä on mutapohja ja sen rannat ovat matalat ja ne kasvavat turvetta. Rannoilla esiintyy kelluvia turvehetteikköjä, jotka tekevät rannan lähestymisen mahdottomaksi. Järvessä esiintyy toisinaan kalakuolemia.
Vesistösuhteita

Turenskoje sijaitsee Tšorjanan valuma-alueella ja sillä on suoraksi kaivettu laskuoja Tšorjanaan. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen.
Järven valuma-alueen koko on 9,9 neliökilometriä . Valuma-alue käsittää koko suoalueen. Järveen ei ole johdettu ojia eikä sillä ole laskuojaa. Se katsotaan kuitenkin kuuluvan Tšorjanan valuma-alueeseen, sillä Tsorjonanuoma virtaa ohitse yli neljän kilometrin päässä ja sen sivu-uoma Turnja (ven. Турня) virtaa kahden kilometrin päässä.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Tähtijärjestelmä

Taiteilijan näkemys kolmoistähti HD 188753:n kiertoradoista
Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
Tähtijärjestelmä on useamman tähden muodostama kaksoistähti, kolmoistähti, nelostähti ja niin edelleen. Tähtijärjestelmissä komponentit kiertävät toisiaan painovoiman sitomina. Järjestelmän tähdet ovat aina lähellä toisiaan, eri tähtijärjestelmät kaukana toisistaan.
Termiä tähtijärjestelmä käytetään joskus myös tarkoitettaessa galaksia tai tähtijoukkoa. Myös yhtä tähteä yhdessä sitä kiertävän planeettajärjestelmän kanssa voidaan kutsua tähtijärjestelmäksi.
Tähtijärjestelmiä > Kaksoistähtiä

Sirius, tähtitaivaan kirkkain tähti
Epsilon Aurigae, pimennysmuuttuja
Tähtijärjestelmiä > Kolmoistähtiä

Pohjantähti (Alfa Ursae Minoris), pohjoinen napatähti
Alfa Centauri, Aurinkoa lähimpänä oleva tähti
Tähtijärjestelmiä > Useamman tähden järjestelmiä

Mizar, Otavan tähtikuvion tunnettu kaksoistähti, myöhemmin on havaittu molempien komponenttien itsekin olevan kaksoistähtiä
HD 98800, neljän tähden tähtijärjestelmässä on lisäksi kaksi erikoista pölykiekkoa
Psi1 Aquarii, viiden tähden järjestelmä
Aiheesta muualla

Kuvia tai muita tiedostoja aiheesta Tähtijärjestelmä Wikimedia Commonsissa
Twisted Logic

| Twisted Logic Atrophia Red Sun |
| --- | --- | --- |

Studioalbumin tiedot
 Julkaistu: 25. heinäkuuta 2003
 Tyylilaji: death metal
 Kesto: 54.29
 Levy-yhtiö: Empire Records
Atrophia Red Sunin muut julkaisut
| Fears 1997 | Twisted Logic 2003 |   |
Twisted Logic on puolalaisen death metal -yhtye Atrophia Red Sunin kolmas studioalbumi, joka on julkaistu vuonna 2003.
Kappaleet

Code Word (Personal) Cold World – 6.32
Abstract – 7.43
Infected Tears – 5.08
Inspiration – 5.59
Nameless Rot – 4.27
Sins of Nations – 5.48
Sugar Cube – 1.01 (Cyber Instrumental)
Twisted Logic – 7.25
Structure of Emptiness – 5.04
Into (My) Xication – 4.17
Acid Sideefect Lost in Darkness – 1.05 (Cyber Instrumental)
Kokoonpano

Adrian Kowanek – laulu
Rafał "Kastor" Kastory – kitara
Grzegorz Feliks – bassokitara
Miłosz Likowski – rummut
Piotr "VX The mind ripper" Kopeć – kosketinsoitin
Arvostelut

Imperiumi: 6½/10
Metal Observer:
Aiheesta muualla

Twisted Logic Discogsissa. (englanniksi)
Albumi Twisted Logic Encyclopaedia Metallum -sivustolla (englanniksi)
Isokeiju

| Isokeiju |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappakeijut Hydrobatidae
Suku::  Ulappakeijut Hydrobates
Laji::  matsudairae
Kaksiosainen nimi
 Hydrobates matsudairae  (Kuroda, 1922) 
Katso myös
   Isokeiju Wikispeciesissä   Isokeiju Commonsissa 
Infobox OKVirheellinen NIMI-arvoIUCN-testi OK: 
Isokeiju (Hydrobates matsudairae) on ulappakeijujen heimoon kuuluva valtamerilintu. Se elää vain Japanille kuuluvien Ogasawarasaarten eteläosassa sijaitsevan Volcano Islands saariryhmän Kita iwojimalla ja Minami iwojimalla. Nagamichi Kuroda kuvaili lajin holotyypin Honshun Sagaminlahdelta 1922.
Tracey Ullman

| Tracey Ullman |
| --- | --- |
 Ullman vuonna 1990
Henkilötiedot
Syntynyt: 30. joulukuuta 1959 (ikä 64) Slough, Berkshire, Englanti
Ammatti:  näyttelijä
Puoliso:  Allan McKeown (1983–)
Näyttelijä
Aktiivisena:  1980 –
Aiheesta muualla
IMDb 
Elonet
Tracey Ullman (s. 30. joulukuuta 1959 Slough, Berkshire, Englanti) on englantilais-yhdysvaltalainen näyttelijä, komedienne, laulaja, tanssija, käsikirjoittaja ja kirjailija. Hänellä on romanitaustaa äitinsä puolelta ja puolalaisia sukujuuria isänsä puolelta. Ullman muutti Yhdysvaltoihin, jossa hän sai nimeään kantavan televisiosarjan, jossa nähtiin ensi kertaa Simpsonit. Hän sai Yhdysvaltain kansalaisuuden vuonna 2006.
Näyttelijänä

The Tracey Ullman Show (1987–1990) - Useita hahmoja
Tracey Takes On... (1996–1999) - Useita hahmoja
I Love You to Death (1990)
Robin Hood – sankarit sukkahousuissa (1993) - Latrine
Corpse Bride (2005) - Nell Van Dort/Hildegarde
Tracey Ullman's State of the Union (2008–2010)
Into the Woods - Jaakon äiti (2014)
Tracey Ullman's Show (2016– ) - Useita hahmoja
Tracey Breaks the News (2017– ) - Useita hahmoja
Albumit

You Broke My Heart in 17 Places (1983)
You Caught Me Out (1984)
Palkinnot

American Comedy Award (1988–1992, 1994, 1996, 1998–2000)
Emmy (1989, 1990, 1993, 1994, 1997, 1999)
Screen Actors Guild Awards (1999)
Golden Satellite Award (1998)
Cable ACE (1996)
NBR Award (1994)
Golden Globe (1988)
BAFTA TV Award (1984)
Ehdokkuudet

Screen Actors Guild Awards (2000, 2009)
Emmy (1987–1990, 1995–1999, 2004, 2005)
American Comedy Award (2000, 2001)
Golden Globe (1989, 1990, 1997, 2001)
Writers Guild of America -palkinto (1997)
Yksityiselämä

Tracey Ullmann oli vuodesta 1983 naimisissa vuonna 2013 kuolleen brittiläisen tuottaja ja käsikirjoittaja Allan McKeownin kanssa. Heillä on kaksi lasta.
Aiheesta muualla

Wikimedia Commonsissa on kuvia tai muita tiedostoja aiheesta .
All About Tracey
Tracey Ullman Fans (Facebook.com)
The Tracey Ullman Archives
Tracey Ullman Internet Movie Databasessa. (englanniksi)
Inka (nimi)

| Inka |
| --- | --- |
Nimipäivä:   
– suomenkielinen:  5. lokakuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Inkeri, Ingrid
Infobox OKNimi-testi OK: 
Inka on naisen etunimi. Inka on lyhentymä Inkeristä ja Ingridistä, mutta se voidaan yhdistää myös nimeen Inga. Inkan nimipäivää vietetään 5. lokakuuta. Kalenteriin se on otettu 1973. Suomessa nimen on vuoden 2019 loppuun mennessä saanut 6 433 henkilöä, joista yli puolet on 2000-luvulla syntyneitä.
Tunnettuja Inka-nimisiä

Henkilöt ovat suomalaisia, ellei toisin mainita.
Inka Auhagen (s. 1966), laulaja ja lauluntekijä
Inka Friedrich (s. 1965), saksalainen näyttelijä
Inka Grings (s. 1978), saksalainen jalkapalloilija ja valmentaja
Inka Hannula (s. 1981), kuvataiteilija, kulttuurituottaja ja kuvataideohjaaja
Inka Havukainen (s. 1996), ampumaurheilija
Inka Henelius (s. 1979), urheilutoimittaja
Inka Hiltunen (s. 2002), jalkapalloilija
Inka Hopsu (s. 1976), opettaja ja vihreiden kansanedustaja
Inka Jäntti (s. 1991), käsipalloilija
Inka Kaivola (s. 1999), jalkapalloilija
Inka Kallén (s. 1981), näyttelijä
Inka Korhonen, MTV3:n urheilutoimittaja
Inka Lampinen (s. 1990), salibandyn pelaaja
Inka Lippojoki (s. 2002), salibandyn pelaaja
Inka Mero (s. 1976), yritysjohtaja ja talouselämän vaikuttaja
Inka Niskanen (s 1974), sotilaslentäjä ja everstiluutnantti
Inka Nousiainen (s. 1976), kirjailija
Inka Ronkainen (s. 1998), pesäpalloilija
Inka Sairiala (s. 2003), lentopalloilija
Inka Sarjanoja (s. 2004), jalkapalloilija
Inka Venetvaara, vihreä poliitikko
Kuvitteellisia Inka-nimisiä

Inka Haapala, televisiosarjassa Salatut elämät
Ilmari Heikinheimo (muusikko)

Ilmari Heikinheimo (s. 17. huhtikuuta 1988) on suomalainen rumpali ja lyömäsoittaja. Heikinheimo soittaa erityisesti free jazzia ja improvisoitua musiikkia, mutta hänellä on taustaa myös mainstream jazzin, rockin, klassisen, ja maailmanmusiikin parissa. Heikinheimo on valmistunut Trondheimin konservatoriosta musiikin kandidaatiksi ja Norjan valtiollisesta musiikkikorkeakoulusta maisteriksi.
Ura

Heikinheimo on toiminut sekä vakituisena jäsenenä että tuuraavana freelance-muusikkona useissa yhtyeissä, muun muassa Freelektron-duossa Jimi Tenorin kanssa, Raoul Björkenheimin Triad-yhtyeessä, Piirpaukessa, Edward Vesalan Sound & Furyssa, Afro Jazz Quintetissa, Alamaailman Vasaroissa sekä Jallukka All Starsissa. Heikinheimo on myös keikkaillut ja levyttänyt erityylisten ja eri sukupolvia edustavien koti- ja ulkomaisten artistien kanssa, kuten muun muassa Juhani Aaltonen, Sakari Kukko, Arild Andersen, Hjilmar Jensson, Jonas Kullhammar, Jukka Orma, Jukka Gustavsson, Anssi Nykänen, Stina Koistinen ja Einari Styhlman.
Heikinheimo on myös tehnyt musiikkia muun muassa lyhytelokuviin ja esitystaideteoksiin sekä toiminut studiomuusikkona.
Vuonna 2016 Heikinheimo perusti yhdessä Helsingin Roihuvuori-seuran kanssa Itä-Helsingin Voodoo Jazz House -klubin, jonka taiteellisena johtajana hän toimi ensimmäisen vuoden ajan.
Yksityiselämä

Heikinheimon isä oli ohjaaja Hannu Heikinheimo. Hänen äitinsä on tekstiilitaiteilija Katariina Metsovaara.
Levytyksiä

Freelektron: Live at Tenho (2020)
Aaltonen/Kullhammar/Heikinheimo/Meaas Svendsen: The Father, The Sons and The Junnu (2020)
Raoul Björkenheim Triad: Beyond (2017)
Kaukaisu: Käsky ja hyräily (2014)
Ville Vokkolainen & Kadotettujen Paratiisi (2014)
Sound & Fury: Pulsacion (2013)
Idänkattara

| Idänkattara |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Lahko::  Poales
Heimo::  Heinäkasvit Poaceae
Tribus::  Bromeae
Suku::  Töpökattarat  Bromus
Laji::  inermis
Kaksiosainen nimi
 Bromus inermis  Leyss. 
Synonyymit
 Bromopsis inermis (Leyss.) Holub 
Katso myös
   Idänkattara Wikispeciesissä   Idänkattara Commonsissa 
Infobox OKNimi-testi OK: 
Idänkattara eli rehukattara (Bromus inermis, syn. Bromopsis inermis) on nurmiheinä, jota viljellään myös Suomessa. Se ei ole rehuarvoltaan yhtä hyvä kuin timotei, mutta sadon määrä on suunnilleen sama. Koska rehukattara kehittyy keväällä nopeasti, se sopii etenkin Pohjois-Suomeen.
Ulkonäkö ja koko

Idänkattara kasvaa enintään 1,2 metrin korkuiseksi. Se voi muodostaa maarönsyin laajoja tiheitä kasvustoja. Sen lehdet ovat pehmeät ja 5–9 millimetriä leveät. Lehdet sijaitsevat kahdessa rivissä. Kukintona on kartiomainen röyhy, jossa on violetteja, lähes tasasoukan pitkulaisia tähkylöitä.
Rehukattara on villinä kasvavan idänkattaran viljelymuoto.
Irlannin sianlihaskandaali 2008

Irlantilaisessa sianlihassa havaittiin syöpävaarallista dioksiinia 80–200-kertainen pitoisuus sallittuun verrattuna 6. joulukuuta 2008. Dioksiini oli peräisin saastuneesta rehusta. Sitä havaittiin ainakin kymmenellä maatilalla. Sianliha vedettiin väliaikaisesti pois markkinoilta. Käyttökielto koski syyskuun alun jälkeen teurastettuja sikoja.
Ala

Ala työllistää 7 000 ihmistä 500 tilalla Irlannissa. Irlannissa kasvatetaan 3,6 milj. sikaa/vuosi. Arvo on 450 milj. €. Vienti on 60 % (250 milj. €) lähinnä Isoon-Britanniaan, ja myös Saksaan, Italiaan ja Ranskaan ja Itä-Eurooppaan. Venäjälle sianlihaa viedään 6 600 tonnia ja Kiinaan yli tuhat tonnia vuodessa.
Sianliha

Irlantilaisesta sianlihasta löydettiin dioksiinia joulukuussa 2008. Sianlihan dioksiini-pitoisuus oli 200-kertainen sallittuun määrään verrattuna. Evira veti Suomen markkinoilta 30 000 kg erän irlantilaista sianlihaa 8.12.2008.